RaptorDB - the Document Store - CodeProject 11,335,654 members (45,110 online)
Last Visit: 31-Dec-99 19:00 Last Update: 29-Mar-15 15:54Refresh1234567891011 Next » Engel & Volkers Honolulu- Stadium Mall in Honolulu, Hawaii 96818 - (808) 550-0818 - iBegin
4510 Salt Lake Blvd, Honolulu, Hawaii 96818
(808) 550-0818 B-4
Engel & Volkers Honolulu- Stadium Mall Business Information
About Engel & Volkers Honolulu- Stadium Mall
Photos & Pictures of Engel & Volkers Honolulu- Stadium Mall (view all) NG Kerk se leierskap steun ds. Dirkie | Netwerk24
NG Kerk se leierskap steun ds. Dirkie
Deur Verslagspan 19 November 2016 08:16
Die NG Kerk se top-leierskap het sy steun uitgespreek aan ds. Dirkie van der Spuy van die Moreletapark-gemeente wat hom onmin op die hals gehaal het oor ’n e-pos van die buitengewone algemene sinode se besluit oor gay mense, en gesê wat hy gedoen het, was sy “vrye reg”.
Die moderamen se voorsitter, ds. Nelis Janse van Rensburg, Van der Spuy (ondervoorsitter van die moderamen) en dr. Gustav Claassen, algemene sekretaris, het Vrydag ’n verklaring uitgereik ter ondersteuning van Van der Spuy.
Van der Spuy het in sy brief onder meer gesê die sinode wat gay-verbintenisse afgekeur het, is ’n oorwinning vir God.
Die verklaring, wat Van Rensburg, Van der Spuy en Claassen uitgereik het, lui onder meer dat Van der Spuy “in die geledere van gebedsvriende sy tevredenheid met die besluit uitgespreek het, is sy vrye reg”.
Verder word gesê “die feit dat die Here se hand gesien is in die wyse waarop die sinode se standpunt verander is, is eweneens ’n persoonlike waarneming waarmee ’n mens kan verskil of saamstem. Dat ’n persoon hartlik saamstem en bly is oor ’n besluit van ’n algemene sinode, kan ook tog nie sonder meer veroordeel word nie.”
Volgens die drie het hulle deeglik besin oor die e-pos wat Van der Spuy aan sy gebedsondersteuningsgroep in sy gemeente gestuur het oor die selfdegeslagbesluit van die sinode.
Verder sê hulle, hulle is oortuig dat die verwysing in die e-pos na ’n besluit van Moreletapark gemeente slegs dui op sy persoonlike mening dat daar ’n gelykluidendheid is tussen die besluit van die sinode en dié van die gemeente.
“Daar was ons insiens nie sprake van ’n poging tot onbehoorlike beïnvloeding van die besluit van die sinode, of ’n poging om te suggereer dat dit deur die gemeente se toedoen was dat die besluit geneem is nie,” lui die verklaring verder.
Dr. André Bartlett, leraar van die Andrew Murray-gemeente in Johannesburg, wat onlangs bedank het as lid van die algemene sinode se moderamen oor die hantering van die 2015-besluit deur die moderamen, het in kommentaar op die verklaring gesê hy beskou dit as “uiters teleurstellend”.
Bartlett het gesê dit toon geen begrip vir die ontsteltenis en aanstoot by baie lidmate oor Van der Spuy se uitsprake nie.
“Dit help eerder die groeiende polarisasie in die kerk aan.”
Volgens Bartlett gaan die herstel van die skade wat die vertroue in die kerkleiding gely het, veel meer vereis as hierdie soort “goedpratery van die onaanvaarbare optrede” van ’n prominente leiersfiguur soos Van der Spuy.
Netwerk24 het Vrydagmiddag berig die getal lidmate, predikante en teoloë van die NG Kerk wat in ’n ope brief hul ontsteltenis met die brief van Van der Spuy uitspreek, het meer as verdriedubbel van 172 tot 654.
Volgens die brief van die ontevrede lidmate is Van der Spuy se brief ’n beskuldiging van “kwalik bedekte kettery en/of leerdwaling”.
Van der Spuy het die brief ná afloop van die buitengewone algemene sinode geskryf en aan sekere lidmate gestuur, waaronder die uitvoerende hoof van Graan SA, Jannie de Villiers.
Die sinode het gay-verbintenisse afgekeur.
Van der Spuy skryf onder meer in die brief die Here het self kom oorneem by die sinode en ’n wonderwerk laat gebeur.
“Dit was ’n geweldige stryd maar uiteindelik ’n wonderlike oorwinning vir God en sy Woord.
“Die Here het Moreletapark se besluit wat goedgekeur is deur die algemene sinode, gebruik om ’n keerpunt in die besluite te bring en die hele koers van besluite in ’n nuwe rigting te stuur.”
Luidens die beswaardes se brief skep Van der Spuy se skrywe die indruk dat daar ’n gekonkel was op die vergadering. – Pieter Steyn en Marelize Barnard
Meer oor: Ng Kerk | Gay
Bring apartheid terug – ‘Bybel’
'Seks is veel ingewikkelder as in antieke wêreld'